Mikilvægi kælingar : frá miðum á markað - Fundur í Vestmannaeyjum Kynningarfundur fyrir fiskiðnaðinn og flutningsaðila í Vestmannaeyjum - Matís ohf. og Háskóli Íslands . Fimmtudaginn 26. nóv. verður haldinn kynningarfundur um niðurstöður í kæliverkefnunum Kælibót og Chill-on og Hermun kæliferla . Unnið hefur verið að umfangsmikil tilraunum á sviði kælingar á bolfiski frá miðum á markað . Þátttakendur í verkefninu tengjast mismunandi hlekkjum keðjunnar : hráefnismeðhöndlun , vinnslu , flutningi og markaðssetningu . Kynntar verða ýmsar tilraunir úr umfangsmiklum rannsóknum á kælingu fisks . Tilraunirnar voru framkvæmdar veturinn 2008 - 2009 við raunaðstæður . Samanburður hefur verið gerður á : kæligetu mismunandi ísmiðla og á vélum til framleiðslu þeirra kæliaðferðum við vinnslu ( vökva - og roðkæling ) mismunandi umbúðum fyrir pökkun afurða mismunandi flutningsleiðum ( skip og flug ) og áhrifum bættrar hitastigsstýringar við flutning kældra afurða . Nú eru í gangi tilraunir þar sem bestu aðferðir fyrir hvern hlekk keðjunnar valdar saman og öll keðjan keyrð í einni tilraun við raunaðstæður . Flutningsferlar hafa verið kortlagðir m.t.t. tíma og hitastigs og verða kælihermar nýttir til að setja upp þá ferla til geymslu á afurðum . Með því móti er hægt að framkvæma nauðsynlegar mælingar án þess að flutningur frá sýnatökustað til tilraunastofa trufli niðurstöður . Á sama tíma verður hermt eftir flutningi á erlendan markað með því að senda fisk til Vestmannaeyja . Erlendir þátttakendur Chill-on ( www.chill-on.com / ) eru komnir til landsins og munu prófa sína tækni við þennan flutning .